**RÁMCOVÁ ZmLUVA na Poskytnutie služby**

uzatvorená v súlade s § 269 ods. 2 zákona č. 513/1991 Zb. Obchodný zákonník v platnom znení medzi:

Zmluvné strany:

**Objednávateľ:** **Mesto Nitra**

 v zastúpení: Marek Hattas, primátor mesta Nitry ,

 so sídlom: Štefánikova tr. 60, 950 06 Nitra

 bankové spojenie: SLSP, a.s.

 číslo účtu: 5028001139/0900

 IBAN: SK04 0900 0000 0050 2800 1139

 IČO: 00 308 307

 DIČ: 202 110 2853

 IČ DPH: SK2021102853

**Poskytovateľ:**

 V zastúpení:

So sídlom:

bankové spojenie:

číslo účtu:

IBAN:

 IČO:

 DIČ:

IČ DPH:

 Číslo licencie:

**Čl. 1**

**Predmet zákazky**

1. Predmetom tejto zmluvy je záväzok poskytovateľa poskytovať pre objednávateľa strážnu službu v zmysle zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti),počas trhových akcií, jarmokov a kultúrnych podujatí organizovaných Mestom Nitra v roku 2022 (Nitra, milá Nitra, Nitrianske hody a dožinky, Chrenovské stánky, Klokočinský jarmok, Vianoce a jednorázové podujatia organizované a spoluorganizované Mestom Nitra), v zmysle cenovej ponuky poskytovateľa a v súlade s podmienkami stanovenými touto zmluvou.
2. Východiskovými podkladmi pre uzatvorenie tejto zmluvy je cenová ponuka poskytovateľa predložená do verejného obstarávania predmetnej zákazky zo dňa .................2022.
3. Poskytovateľ sa zaväzuje poskytovať službu vo vlastnom mene a na vlastnú zodpovednosť, v súlade s podmienkami dohodnutými v tejto rámcovej zmluve. Ďalej sa zaväzuje službu poskytovať riadne, včas, bez vád, s potrebnou odbornou starostlivosťou a tomu zodpovedajúcou kvalitou podľa platných všeobecne záväzných právnych predpisov SR a EÚ a technických noriem SR a EÚ.
4. Poskytovateľ podpisom tejto zmluvy potvrdzuje, že sa v plnom rozsahu oboznámil s rozsahom a povahou poskytovanej služby, sú mu známe technické, kvalitatívne a iné podmienky potrebné k realizácii poskytovanej služby a vyhlasuje, že je personálne a technicky odborne spôsobilý na poskytovanie služby, ktorá je predmetom zmluvy.

**Čl. 2**

**Doba trvania zmluvy**

## Táto zmluva sa uzatvára na dobu určitú, od nadobudnutia účinnosti tejto zmluvy do 7.1.2023 alebo do okamihu, kedy úhrnná výška ceny za príslušné čiastkové plnenia na základe samostatných realizačných zmlúv, resp. objednávok dosiahne výšku maximálneho finančného limitu 21.000,‑EUR s DPH (slovom: dvasaťjedentisíc eur vrátane DPH).

**Čl. 3**

**Podmienky uzatvárania realizačných zmlúv/objednávok**

1. Poskytnutie služby podľa tejto zmluvy bude realizované na základe samostatných realizačných zmlúv/objednávok, s uvedením požadovaného rozsahu plnenia a ceny plnenia za príslušnú trhovú akciu, jarmok alebo kultúrne podujatie organizované objednávateľom v roku 2022.
2. Objednávateľ je oprávnený v realizačnej zmluve/objednávke určiť a prispôsobiť rozsah poskytovanej služby podľa svojich potrieb.
3. Celková cena plnenia podľa príslušnej realizačnej zmluvy/objednávky bude stanovená dohodou zmluvných strán v súlade s § 3 zákona č. 18/1996 Z.z. o cenách v znení a doplnkov a bude vychádzať z cenovej ponuky poskytovateľa, ktorá tvorí neoddeliteľnú prílohu tejto zmluvy. Cena dohodnutá v realizačnej zmluve/objednávke je cenou maximálnou vrátane DPH. V cene sú zahrnuté všetky náklady na realizáciu predmetu realizačnej zmluvy/objednávky a zisk poskytovateľa.
4. Poskytovateľ zodpovedá za dodržanie termínu a miesta plnenia podľa realizačnej zmluvy/objednávky.

**Čl.4**

**Podmienky plnenia**

1. Poskytovateľ je povinný:
2. strážiť majetok objednávateľa tak, aby zabránil jeho krádeži, poškodeniu, zničeniu a zneužitiu,
3. zabezpečiť pre pracovníkov strážnej služby základné technické prostriedky tak, aby boli vytvorené podmienky pre bezchybný a dôsledný výkon strážnej služby,
4. zabrániť neoprávnenému vstupu osôb, neoprávnenému vjazdu dopravných prostriedkov do stráženého objektu objednávateľa,
5. včas informovať objednávateľa o všetkých skutočnostiach vzťahujúcich sa na predmet zmluvy,
6. zodpovedať za škody, ktoré vzniknú porušením zmluvných povinností pri realizovaní predmetu zmluvy okrem prípadov vis major (vyššia moc),
7. bezokladne uskutočniť nápravné opatrenie (vrátane výmeny člena strážnej služby), ak objednávateľ vyjadrí nespokojnosť s výkonom strážnej služby zo strany konkrétneho člena strážnej služby,
8. spolupracovať s objednávateľom v rámci prevencie a zdokonaľovania režimových opatrení zavedených objednávateľom v stráženom areály tak, aby sa sústavne zvyšovala ich účinnosť z hľadiska ochrany stráženého objektu a majetku objednávateľa a vykonávať nepravidelné obchôdzky,
9. písomnou formou upozorniť objednávateľa na možnosti vzniku škody na majetku objednávateľa. Ak objednávateľ nevykoná potrebné opatrenia, navrhnuté poskytovateľom, poskytovateľ nezodpovedá za prípadnú škodu,
10. viesť denný záznam o výkone strážnej služby,
11. zabezpečiť ochranu objektu podľa smerníc pre strážnu službu,
12. umiestniť na strážnom stanovišti autentizovanú knihu pre záznamy o strážnej službe, ktoré sa zistili počas výkonu služby. Výkon služby ako aj kniha o výkone tejto služby bude kontrolovaná denne zodpovedným pracovníkom poskytovateľa a objednávateľa a námatkovo môže byť kontrolovaná príslušníkmi polície. Na kontrolu pracovníkov, ktorí vykonávajú strážnu službu sú za objednávateľa oprávnení: Mgr. Pavol Ferčák (email: fercak@msunitra.sk), Ing. Michaela Zacková (email: zackova@msunitra.sk).
13. Objednávateľ sa zaväzuje:
14. že na požiadanie poskytovateľa bezodkladne vykoná potrebné opatrenia, aby nedošlo ku škode a pod.,
15. poskytnúť členom strážnej služby vhodnú miestnosť s primeraným osvetlením a vykurovaním, v ktorej sa môžu členovia strážnej služby pred a po pracovnej zmene pripraviť na výkon strážnej služby, podať hlásenie alebo pripraviť písomný záznam v dobe medzi obchôdzkami. Určí tiež pre potreby členov strážnej služby sociálne zariadenia, ktoré môžu používať,
16. určiť poverených pracovníkov, ktorí budú potvrdzovať členom strážnej služby denné záznamy o vykonaní služby, ktoré budú slúžiť ako záväzný doklad pri vyhotovovaní fakturácie za výkon strážnej služby poskytovateľom.

**Čl. 5**

**Miesto dodania predmetu zmluvy**

* 1. Zmluvné strany sa dohodli, že miesto plnenia bude určené v príslušnej realizačnej zmluve/objednávke na jednotlivé trhové akcie, jarmoky a kultúrne podujatia organizované objednávateľom v roku 2022.

**Čl. 6**

**Platobné podmienky**

1. Objednávateľ neposkytuje zálohovú platbu.
2. Objednávateľ sa zaväzuje uhradiť cenu za služby na základe doručenej faktúry. Splatnosť tejto faktúry je 14 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu poskytovateľa.
3. Poskytovateľ je oprávnený vystaviť faktúru až po ukončení príslušnej trhovej akcie, jarmoku alebo kultúrneho podujatia organizovaného objednávateľom v roku 2022.
4. Podkladom pre fakturáciu bude povereným pracovníkom objednávateľa potvrdený denný záznam o vykonaní strážnej služby.
5. Faktúra musí mať náležitosti daňového dokladu.

**Čl. 7**

**Sankcie**

1. V prípade nedodržania termínu plnenia podľa tejto dohody je poskytovateľ povinný zaplatiť objednávateľovi zmluvnú pokutu 0,05 % zo zmluvnej ceny objednaného a nedodaného plnenia za každý deň omeškania.
2. V prípade omeškania s platbou objednávateľ uhradí úrok z omeškania 0,05 % z dlžnej sumy za každý deň omeškania.
3. Sankcie budú uplatňované na základe zaslanej faktúry s lehotou splatnosti 14 dní odo dňa jej doručenia.

**Čl. 8**

**Ukončenie platnosti zmluvy**

Platnosť tejto zmluvy zaniká:

1. uplynutím doby trvania tejto zmluvy, alebo do okamihu, kedy úhrnná výška ceny za príslušné čiastkové plnenia na základe samostatných realizačných zmlúv, resp. objednávok dosiahne výšku maximálneho finančného limitu 21.000, EUR s DPH (slovom: dvasaťjedentisíc eur vrátane DPH).

1. dohodou zmluvných strán,
2. výpoveďou objednávateľa v prípade opakovaných zistení nekvalitne poskytnutých služieb, za opakované zistenia sa považujú aspoň 3 zistenia kedykoľvek počas celého obdobia platnosti tejto rámcovej zmluvy,
3. výpoveďou ktorejkoľvek zo zmluvných strán, v prípade preukázaného opakovaného porušenia povinností druhou zmluvnou stranou.
4. odstúpením objednávateľa od zmluvy, ak:
5. poskytovateľ nezačne plniť predmet realizačnej zmluvy/objednávky ani po uplynutí 3 dňovej dodatočnej lehoty, ktorú mu na dodatočné plnenie určí objednávateľ v písomnom upozornení na omeškanie s plnením realizačnej zmluvy/objednávky,
6. poskytovateľ stratí oprávnenie na podnikateľskú činnosť potrebnú na plnenie predmetu tejto zmluvy alebo bude táto jeho činnosť obmedzená alebo pozastavená na základe rozhodnutia štátneho alebo správneho orgánu.
7. Výpovedná lehota v prípade výpovede podľa ods. 3. a 4. je 2 mesiace a začína plynúť od prvého dňa mesiaca nasledujúceho po písomnom doručení výpovede.
8. Odstúpenie objednávateľa od zmluvy podľa ods. 5 je účinné okamihom doručenia písomného oznámenia o odstúpení poskytovateľovi.

**Čl. 9**

**Záverečné ustanovenia**

1. Táto zmluva je vyhotovená v 4 vyhotoveniach, z ktorých objednávateľ obdrží 3 vyhotovenia a poskytovateľ 1 vyhotovenie.
2. Meniť alebo dopĺňať túto zmluvu je možné len formou písomných dodatkov podpísaných zástupcami oboch zmluvných strán. Dodatky musia byť vyhotovené v rovnakom počte ako táto zmluva.
3. Táto zmluva je uzatvorená a nadobúda platnosť dňom jej podpisu oboma zmluvnými stranami.
4. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení Mesto Nitra zverejní v Centrálnom registri zmlúv alebo ak zmluva nie je zverejnená do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
5. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
6. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy
7. Neoddeliteľnou súčasťou tejto zmluvy je:

Príloha č. 1 – Cenová ponuka poskytovateľa zo dňa........

1. Zmluvné strany si zmluvu prečítali, jej obsahu porozumeli a na znak súhlasu s jej obsahom ju vlastnoručne podpísali na to oprávnení zástupcovia zmluvných strán.

V Nitre dňa .................. V Nitre dňa .........................

 Za poskytovateľa: Za objednávateľa:

 Marek Hattas

 konateľ spoločnosti primátor mesta Nitry